Z A P I S N I K

sa 31. sjednice Općinskog vijeća Općine Čepin održane 07. studenog 2024. godine u vijećnici Općine Čepin, u Čepinu, K. Zvonimira 105.

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 11 članova Vijeća od izabranih 15 te da Vijeće može pravovaljano odlučivati .

NAZOČNI ČLANOVI VIJEĆA:

1. Robert Periša
2. Ksenija Rajtek
3. Boris Marks
4. Zoran Horvat
5. Miroslav Jerković
6. Velimir Džambić
7. Tomislava Bareš
8. Nives Vidović
9. Dino Arambašić
10. Dario Skočibušić
11. Marija Čačić
12. Vjekoslav Ćurić (pristupio sjednici pod 5. točkom Dnevnog reda)

SJEDNICI NISU NAZOČNI:

1. Dino Modrić
2. Dražen Arnold
3. Marko Brekalo

Sjednici su također nazočni: općinski načelnik Dražen Tonkovac, pročelnici Matija Krnić, Marica Beraković i Mateja Čolović, viši savjetnik Željko Mamić, direktor komunalnih poduzeća Željko Barišić, Monika Tovarović, ravnateljica Dječjeg vrtića Zvončić i Tomislav Nađ, zapovjednik JVP Čepin.

Predsjednik vijeća upoznao je nazočne s predloženim dnevnim redom.

Pročelnik M. Krnić predlaže dopunu dnevnog reda točkom:

* Donošenje Zaključka o davanju suglasnosti na Prijedlog Odluke o davanju suglasnosti za kupnju motornog vozila za potrebe Dječjeg vrtića Zvončić Čepin

Općinsko vijeće Općine Čepin je s 10 glasova za i 1 suzdržanim glasom usvojilo predloženi dnevni red s dopunom, kako slijedi:

DNEVNI RED

1. Usvajanje zapisnika sa 30. sjednice Općinskog vijeća Općine Čepin
2. Donošenje Odluke o dodjeli stipendija Općine Čepin
3. Donošenje Odluke o imenovanju Povjerenstva za dodjelu stipendija
4. Donošenje Odluke o donošenju IX. Izmjena i dopuna Prostornog plana uređenja Općine Čepin
5. Donošenje Zaključka o davanju prethodne suglasnosti na Prijedlog Financijskog plana Dječjeg vrtića Zvončić Čepin za 2025. godinu s projekcijama plana za 2026. i 2027. godinu
6. Donošenje Zaključka o davanju suglasnosti na Prijedlog Odluke o davanju suglasnosti za kupnju motornog vozila za potrebe Dječjeg vrtića Zvončić Čepin
7. Razno

TOČKA 1. USVAJANJE ZAPISNIKA SA 30. SJEDNICE OPĆINSKOG VIJEĆA OPĆINE ČEPIN

Predsjednik Vijeća napominje da su vijećnici uz poziv za sjednicu zaprimili zapisnik sa 30. sjednice Općinskog vijeća Općine Čepin.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog zapisnika.

Općinsko vijeće Općine Čepin sa 10 glasova za i 1 suzdržanim glasom usvojilo je zapisnik sa svoje 30. sjednice.

TOČKA 2. DONOŠENJE ODLUKE O DODJELI STIPENDIJA OPĆINE ČEPIN

S ovom točkom dnevnog reda nazočne je upoznao pročelnik M. Krnić rekavši kako se uz dosadašnje kategorije predlaže i uvođenje nove kategorije: stipendiranje učenika i studenata slabijeg socijalnog statusa.

Općinski načelnik upoznao je nazočne kako će i iznosi stipendija biti viši od dosadašnjih.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o dodjeli stipendija Općine Čepin.

Općinsko vijeće općine Čepin jednoglasno je donijelo

ODLUKU

o dodjeli stipendija Općine Čepin

(Odluka je sastavni dio zapisnika)

TOČKA 3. DONOŠENJE ODLUKE O IMENOVANJU POVJERENSTVA ZA DODJELU STIPENDIJA

S ovom točkom dnevnog reda nazočne je upoznao pročelnik M. Krnić rekavši kako se u Povjerenstvo predlažu: Matija Krnić, Lidija Tolj i Željko Mamić.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o imenovanju Povjerenstva za dodjelu stipendija.

Općinsko vijeće Općine Čepin sa 10 glasova za i 1 suzdržanim glasom donijelo je

ODLUKU

o imenovanju Povjerenstva za dodjelu stipendija

(Odluka je sastavni dio zapisnika)

TOČKA 4. DONOŠENJE ODLUKE O DONOŠENJU IX. IZMJENA I DOPUNA PROSTORNOG PLANA UREĐENJA OPĆINE ČEPIN

S ovom točkom dnevnog reda nazočne je upoznala pročelnica Marica Beraković rekavši kako se radi o završnoj fazi IX. Izmjena i dopuna Prostornog plana uređenja Općine Čepin.

Predsjednik Vijeća otvara raspravu.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Odluke o donošenju IX. Izmjena i dopuna Prostornog plana uređenja Općine Čepin.

Općinsko vijeće Općine Čepin sa 10 glasova za i 1 suzdržanim glasom donijelo je

ODLUKU

o donošenju IX. Izmjena i dopuna Prostornog plana uređenja Općine Čepin

(Odluka je sastavni dio zapisnika)

TOČKA 5. DONOŠENJE ZAKLJUČKA O DAVANJU PRETHODNE SUGLASNOSTI NA PRIJEDLOG FINANCIJSKOG PLANA DJEČJEG VRTIĆA ZVONČIĆ ČEPIN ZA 2025. GODINU S PROJEKCIJAMA PLANA ZA 2026. I 2027. GODINU

S ovom točkom dnevnog reda nazočne je upoznala pročelnica Marica Beraković rekavši kako su vijećnici dobili materijale s detaljnim iznosima financijskog plana.

Predsjednik Vijeća otvara raspravu.

Sjednici je pristupio vijećnik V. Ćurić.

Kako se nitko nije javio za raspravu predsjednik Općinskog vijeća zaključuje raspravu i stavlja na glasovanje prijedlog Zaključka o davanju prethodne suglasnosti na Prijedlog Financijskog plana Dječjeg vrtića Zvončić Čepin za 2025. godinu s projekcijama plana za 2026. i 2027. godinu.

Općinsko vijeće Općine Čepin sa 10 glasova za i 2 suzdržana glasa donijelo je

ZAKLJUČAK

o davanju prethodne suglasnosti na Prijedlog Financijskog plana Dječjeg vrtića Zvončić Čepin za 2025. godinu s projekcijama plana za 2026. i 2027. godinu

(Zaključak je sastavni dio zapisnika)

TOČKA 6. DONOŠENJE ZAKLJUČKA O DAVANJU SUGLASNOSTI NA PRIJEDLOG ODLUKE O DAVANJU SUGLASNOSTI ZA KUPNJU MOTORNOG VOZILA ZA POTREBE DJEČJEG VRTIĆA ZVONČIĆ ČEPIN

S ovom točkom dnevnog reda nazočne je upoznala pročelnica Marica Beraković rekavši kako je proveden postupak javne nabave za nabavu vozila te je potrebna suglasnost Vijeća na isto.

Vijećnica M. Čačić postavila je pitanje hoće li se nabava automobila realizirati iz redovitih sredstava ili iz kredita.

Odgovor je dao općinski načelnik.

Predsjednik Općinskog vijeća zaključuje raspravu i stavlja na glasovanje prijedlog Zaključka o davanju suglasnosti na Prijedlog Odluke o davanju suglasnosti za kupnju motornog vozila za potrebe Dječjeg vrtića Zvončić Čepin

Općinsko vijeće Općine Čepin sa 10 glasova za i 2 suzdržana glasa donijelo je

ZAKLJUČAK

o davanju suglasnosti na Prijedlog Odluke o davanju suglasnosti za kupnju motornog vozila za potrebe Dječjeg vrtića Zvončić Čepin

(Zaključak je sastavni dio zapisnika)

TOČKA 7. RAZNO

Općinski načelnik upoznao je nazočne kako se vrtić zbog radova zatvara i djeca će biti preseljena u Hrvatski Dom i Pastoralni centar narednih sedam mjeseci.

Sjednica je zaključena u 19,20 sati.

ZAPISNIČAR:

Lidija Tolj

KLASA:024-01/24-01/9

URBROJ: 2158-12-24-2

PREDSJEDNIK

OPĆINSKOG VIJEĆA

Robert Periša, dipl. oec.